На основу Уговора о сарадњи на реализацији помоћи за куповину огревног дрвета са превозом за најугроженије породице избеглица и интерно расељених лица, заведеног у Комесаријару за избеглице и миграције РС, дана 22.08.2023. године под бројем: 533-405/1-2023, односно заведеног у Граду Нишу, дана 24.08.2023. године, под бројем: 3118/2023-01, става II Решења о образовању Комисије за избор корисника помоћи за куповину огревног дрвета са превозом за најугроженије породице избеглица и интерно расељених лица са боравиштем нa територији града Ниша број: 3301/2023-01 од 14.09.2023. године и чл.10. Правилника о раду Комисије број 2341-2/23-01 од 05.10.2023. године, Комисија за избор корисника помоћи за куповину огревног дрвета са превозом за најугроженије породице избеглица и интерно расељених лица са боравиштем на територији Града Ниша (у даљем тексту: Комисија за избор корисника), Комисија расписује:

 **ЈАВНИ ПОЗИВ**

 За избор корисника помоћи за куповину огревног дрвета са превозом за најугроженије породице избeглица и интерно расељених лица са боравиштем на територији Града Ниша

 **I Предмет Јавног позива**

 Предмет јавног позива је помоћ за куповину огревног дрвет са превозом за 20 најугроженијих породица избеглица и интерно расељених лица са боравиштем на територији Града Ниша .

 Помоћ се одобрава једнократно кроз куповину и доделу огревног дрвета са превозом, у укупном износу од 35.000,00 динара по породици.

 **II Корисници**

 Доделу помоћи за куповину огревног дрвета са превозом могу да остваре породична домаћинства избеглица и интерно расељнеих лица са боравиштем у Граду Нишу.

 **III Услови за избор корисника**

 Подносилац пријаве на јавни позив за поделу помоћи ( у даљем тексту: Подносилац пријаве) и чланови његовог породичног домаћинства треба дa испуњавају један од следећих услова:

1. да имају избеглички статус, односно да су евидентирани као интерно расељена лица са боравиштем у граду Нишу (обавезно за подносиоца пријаве);
2. породице без редовних месечних прихода или са недовољним месечним приходима тј. да су укупни приходи породице мањи или до 50% просечне нето плате на нивоу Републике Србије по члану породичног димаћинстава, према последњем објављеном податку Републичког завода за статистику;
3. једнородитељска домаћинства са дететом/децом до навршениух 18 година живота

или студентом/ студентима до навршених 26 година живота на редовном школовању;

1. трочлано и вишечлано породично домаћинство са дететом/децом до навршених 18 година живота;
2. домаћинства са лицем којем је утврђен смањен или потпуни губитак радне способности или телесно оштећење (80% и више процената инвалидитета);
3. породична домаћинства са чланом породице са тешким обољењем и то: малигна обољења, бронхијална и срчана астма, тешка опструкција обољења плућа,активна туберкулоза, инфаркт срца, декомпензована срчана обољења, трансплантација срца, церебрално васкуларни инсулт, епилепсија, теже душевне болести, прогресивно нервно мишићне болести, парезе и парализе, хемофилија, инсулин зависни дијабетес, хроничне бубрежне инсуфицијенције на дијализама, системске аутоимуне болести,остеомелитиси, ХИВ инфекције и друга тешка обољења, деца са инвалидитетом или сметњама у развоју итд;
4. породице са више генерација, са једним или више чланова преко 60 година;
5. домаћинство старијих лица ( жене преко 60 и мушкарци преко 65 година живота);
6. једночлана породична домаћинства са лицем преко 60 година живота и
7. породице са жртвом сексуалног/ породичног насиља.

Услов за доделу помоћи из става 1, ( осим за породична домаћинства наведена под тачком 6.) је да породично домаћинство подносиоца има примања по члану домаћинства, у висини мањој од 50% просечне нето плате на нивоу Републике Србије, а према последњем објављеном податку Републичког завода за статистику.

 **IV Критеријуми за утврђивање реда првенства**

Ред првенства за доделу Помоћи утврђује се на основу броја бодова које Подносилац пријаве на Јавни позив оствари, а према следећим мерилима:

1. једнородитељска домаћинства са дететом/децом до навршених 18 година живота или студентом/студентима до навршених 26 година живота на редовном школовању – 30 бодова;

2. жртве сексуалног/породичног насиља - 30 бодова;

3. трочлано и вишечлано породично домаћинство са децом до навршених 18 година живота – 20 бодова;

4. домаћинства са лицем којем је утврђен инвалидитет (80% и више процената нвалидитета)/ домаћинства са чланом породице са тешким обољењем – 20 бодова;

 5. једночлана домаћинства са лицем преко 60 година живота – 20 бодова;

6. породице без редовних месечних прихода или са недовољним месечним приходима тј. да су укупни приходи породице мањи или до 50% просечне нето плате на нивоу Републике Србије по члану породичног домаћинства, према последњем објављеном податку Републичког завода за статистику – 20 бодова;

7. породице са више генерација, са једним или више чланова преко 60 година – 10 бодова;

 8. домаћинство старијих лица (жене преко 60 и мушкарци преко 65 година живота) - 10 бодова.

Уколико два или више Подносиоца пријаве имају исти број бодова, предност има Подносилац пријаве који:

1) има већи број малолетне деце;

2) има већи број чланова породичног домаћинства;

3) има трудну жену у породичном домаћинству;

4) дуже борави на подручју Града Ниша у оквиру које конкурише за помоћ и

5) има мање приходе по члану породичног домаћинства.

 **V Потребна документација**

 Уз пријаву на јавни позив , која се подноси Граду, подносилац пријаве на јавни позив доставља следеће доказе:

 - фотокопије важећих избегличких/расељеничких легитимација (обавезно за подносиоца пријаве);

 - фотокопије личних карата Републике Србије (очитане уколико су у питању биометријске карте са чипом) за сва лица старија од 16 и више година (не односи се на лица која имају важеће избегличке легитимације);

- важећа пријава боравишта на територији Града Ниша (обавезно за подносица пријаве који је евидентиран као интерно расељено лице);

- доказ о приходима за све пунолетне чланове домаћинства и то: потврда послодавца о висини нето зараде за месец који претходи месецу објављивања јавног позива, уверење из Националне службе за запошљавање да се лице налази на евиденцији незапослених лица, чек од пензије за месец који претходи месецу објављивања јавног позива, потврда ПИО ФОНДА да лице остварује/не остварује право на пензију, оверена лична изјава код надлежног органа да лице остварује или не остварује приходе;

- медицинска документација не старија од годину дана;

- решење надлежног органа о смањеном или потпуном губитку радне способности/телесном оштећењу/сметњама у развоју

- жртве сексуалног/породичног насиља прилажу пресуду надлежног суда или извештај Центра за социјални рад и

- једнородитељске породице: потврда о смрти брачног друга; решење надлежног суда о проглашењу несталог лица за умрло; извод из матичне књиге рођених деце без утврђеног очинства; пресуда о разводу брака/доказ о поверавању малолетне деце/детета (уколико у пресуди о разводу брака није одлучено о поверавању детета или уколико се ради о ванбрачним партнерима чија је заједница престала да траје), а уз оба доказа потребно је приложити изјаву Подносиоца пријаве оверену код Јавног бележника да се Подносилац пријаве непосредно брине о детету и да самостално обезбеђује средства за издржавање, а да други родитељ не учествује или недовољно учествује у тим трошковима, а да, у међувремену, Подносилац пријаве није засновао брачну или ванбрачну заједницу.

 Докази се подносе у фотокопији, а Комисија има право да од подносиоца захтева тражи на увид оригинална документа.

 Комисија ће изводе из књиге рођених за малолетну децу прибавити службеним путем.

 **VI Поступак за избор корисника помоћи**

 Пристигле пријаве разматра Комисија.

 Пријаву поднету након истека рока за подношење пријава на Јавни позив, Комисија не разматра.

 Ако пријава садржи неки формални недостатак који спречава поступање по истој или ако је непотпуна, Подносилац пријаве се писаним путем позива да у року који одреди Комисија отклони уочене недостатке, уз упозорење на последице пропуштања.

 Пријаву у погледу које Подносилац пријаве не отклони недостатке и то у року одређеном за поступање, Комисија не разматра.

 Пријаву у погледу које Подносилац пријаве отклони уочене недостатке, у року одређеном за поступање, Комисија разматра као да је од почетка била уредна.

 Комисија након разматрања, бодовања и рангирања поднетих пријава доноси Одлуку о избору корисника помоћи за доделу огревног дрвета са превозом (у даљем тексту: Одлука), која се објављује на интернет презентацијама Града Ниша .

 **VII Подношење пријава на Јавни позив**

 Заинтересована лица подносе пријаве на Јавни позив са потребним доказима У РОКУ ОД 15 ДАНА од дана јавног оглашавања, у затвореној коверти лично или поштом на адресу: Град Ниш, Градска управа за органе Града и грађанска стања, за Комисију за избор корисника помоћи за куповину огревног дрвета са превозом, ул. Николе Пашића бр.24, шалтер бр. 3, са назнаком : „ЈАВНИ ПОЗИВ - ИЗБОР КОРИСНИКА ПОМОЋИ ЗА КУПОВИНУ ОГРЕВНОГ ДРВЕТА СА ПРЕВОЗОМ - НЕ ОТВАРАТИ“.

 Комисија за избор корисника

Број: 2341-5/23-07 помоћи за куповину

Датум: 17.10.2023.г. огревног дрвета са превозом

 1. Душица Давидовић , председница

 2. Миљан Петровић, заменик председнице

 3. Драгана Живковић, члан

 4. Саша Шагрић, замена члана

 5. Јован Стојковић, члан

 6. Јордан Ивановић, замена члана